Huvi-Laulu
Jos suutut Annani Paavolle,
 Kun toista lempivän kuulet,
 Sa lumipalloa suutele,
 Jos raa’an kypsyvän luulet,
 Ja kun sa hetkisen tuota suutelet,
 Sa käässäs juuri sen verta kantelet,
        Kuin poikaiset
        Sa vallitset
 Tai ilman lentävät tuulet.

 Ja jospa Paavoni penseä
 Kuin vilukukka on Anna,
 Niin päivän paistetta peilillä
 Sa huonees seinälle kanna,
 Ja loisto vaalea kun on käässäsi,
 Se rahdun tarjovi kaupan alvuksi,
        Kun tyttöset
        Sa uskonet,
 Tai toivot korvesta mannaa.

 Siis toinen toisehen vaiheta,
 Ja anna kanteleen soittaa,
 Ja jollei tyttönen miestä saa
 Hän taitaa itsensä hoittaa,
 Ja jollei poikanen voita tyttöän,
 Hän ilman käyköhön aika mielellään,
        Niin jankkinat
        Ne loppuvat,
 Ja rauha kultainen koittaa.

E[dvin]. A[vellan].

Lähde: Satakunta 1.2.1873.

Anonyymi
Edvin Avellan
Runot
Satakunta (sanomalehti)
1873